Gibraltarin punta
Gibraltarin punta (valuuttakoodi: GIP) on Britannian merentakaisiin alueisiin kuuluvalla Gibraltarilla käytössä oleva rahayksikkö. Sitä vaihdetaan samanarvoisena Englannin puntaan, joka myös on käytössä Gibraltarilla. Tästä huolimatta Gibraltarin puntia ei kuitenkaan hyväksytä käyttöön Britanniassa.
Algerian dinaari
Algerian dinaari (DZD) (arabiksi: دينار‎) on Algerian virallinen rahayksikkö. Se jakaantuu 100 santeemiin (centimeen). Siitä tuli Algerian virallinen valuutta 1. huhtikuuta 1964 korvaten sitä aikaisemmin käytössä olleen Algerian frangin.